
ANUNT


Agentia de Plati si Interventie pentru Agricultura Centrul Judetean Botosani aduce la cunostinta producatorilor agricoli ca in data de 18.03.2016 s-a publicat in Monitorul Oficial Hotararea de Guvern Nr. 160 din 16 martie 2016 pentru distribuirea sumei stabilite în anexa la Regulamentul delegat (UE) 2015/1.853 al Comisiei din 15 octombrie 2015 de acordare a unor ajutoare excepţionale cu caracter temporar fermierilor din sectorul creşterii animalelor.


Depunerea cererilor se face la sediul centrului judeţean APIA Botosani până la data de 08.04.2016.

Cererea va fi însoţită de următoarele documente, în copie:

contractul încheiat pe o perioadă de minimum 6 luni, valabil la data depunerii solicitării, cu un prim-cumpărător;

cel puţin un document fiscal care să ateste livrarea laptelui, aferent contractului(factură fiscala, filă din carnetul de comercializare, după caz);

dovada transferului definitiv al exploatatiei, dupa caz;

copie BI/CI solicitant/reprezentant legal/împuternicit;

dovada deţinerii contului bancar completat in cerere;

certificatul de înregistrare la Oficiul Naţional al Registrului Comerţului/certificatul de înregistrare fiscală, după caz;

procură-împuternicire notarială, pentru cazul în care este desemnată să depună cererea o altă persoană decât reprezentantul legal.

Condiţii de acordare

Ajutorul financiar se acordă producătorilor de lapte care îndeplinesc cumulativ următoarele condiţii:

sunt înscrişi în sistemul cotelor de lapte la A.P.I.A., prin Compartimentul de administrare a cotelor de lapte, ca producători cu cote de livrări  pentru anul de cotă 2014-2015, respectiv deţin cotă de livrări la data de 31 martie 2015;

sunt în activitate, respectiv au încheiat un contract pe o perioadă de minimum 6 luni, valabil la data depunerii solicitării, cu un cumpărător, şi deţin cel puţin un document fiscal care să ateste livrarea laptelui, aferent contractului;

producţia de lapte livrată pe beneficiar este de minimum 5 tone lapte în anul de cotă 2014-2015.

Suma cuvenită fiecărui producător se calculează de către A.P.I.A. conform cantității de lapte livrată în anul de cotă 2014-2015, pe baza următoarei grile:

240 euro/beneficiar pentru producătorul care a livrat o cantitate de lapte cuprinsă între 5 tone inclusiv şi 20 tone inclusiv;

12 euro/tonă pentru producătorul care a livrat o cantitate de lapte mai mare de 20 tone şi până la 200 tone inclusiv;

2900 euro/beneficiar pentru producătorul care a livrat o cantitate de lapte mai mare de 200 tone.

